Raben (Landkreis Lümborg)

Raben () is en Dörp in de Gemeen Soosdörp (Samtgemeen Amelkusen) in’n Landkreis Lümborg, Neddersassen.

 Geografie 

De Oort liggt in de Lümbörger Heid. Dat Water ut dat Rebeed flütt över Hambeek un Swinnbeek na de Luh hen af.

De Naveröörd sünd Eyndörp un Solzhusen in’n Noorden, Puunsen in’n Noordoosten, Wetzen in’n Oosten, Olndörp un Wohlenbüttel in’n Süüdoosten, Rulfsen un Soosdörp in’n Süden, Ebendörp in’n Süüdwesten un Äästörp un Lübberstää in’n Noordwesten.

 Historie 

To de öllsten Funnen op dat Rebeed von dat Dörp höört dat Hünenbedd von Raben un de Grootsteengräver op’n Strietbarg.

In’n Eersten Weltkrieg sünd ölven Soldaten ut Raben fullen oder vermisst un in’n Tweten Weltkrieg 23.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Luhmöhlen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karkgellsen in’n Kanton Garlstörp.

De Oort hett vör 1852 to de Amtsvaagdie Garlstörp in dat Amt Winsen höört. Von 1852 bet 1859 hett de Oort to dat Amt Solzhusen höört un von 1859 bet 1885 wedder to dat Amt Winsen. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen. Düsse Gemeen is 1928/1929 mit de Gemeen Rulfsen tohoopleggt worrn. De ne’e Gemeen hett Raben heten. To’n 1. Oktober 1951 hett sik dat ännert: Raben un Rulfsen sünd wedder twee egenstännige Gemenen worrn.Neues Archiv für Niedersachsen. Band 5, W. Dorn, 1952, Sied 630 Mit de Gemeenreform in Neddersassen an’n 1. Juli 1972 is Raben denn aver mit Rulfsen un Soosdörp to de Gemeen Soosdörp tohoopleggt worrn. An’n 1. März 1974 keem de Gemeen Soosdörp von’n Landkreis Horborg an’n Landkreis Lümborg. Siet dissen Dag höört de Gemeen Soosdörp to de Samtgemeen Amelkusen.

 Inwahnertall 

Dörp Raben:

Gemeen tohoop mit Rulfsen:

 Religion 

duum|Kark in Raben
Raben is evangeelsch-luthersch präägt un billt mit de Martin-Kark en egen Kaspel.

För de Kathoolschen is de Marien-Kark in Lümborg tostännig.

De Doden warrt op’n Karkhoff Raben bi de Kark begraven.

 Börgermeesters 

 –1972: Jürgen Müller sen.

 Kultur 

In Raben steiht en Denkmaal för de Fullenen ut de twee Weltkrieg’.

 Verenen 

De Schüttenvereen Raben-Rulfsen is 1925 grünnt worrn.

 Bruukdom 

In’n Winter fiert de Dörper Raben un Rulfsen tohoop Faslam.

 Weertschop un Infrastruktur 

För Raben is de freewillige Füürwehr Raben-Rulfsen tostännig, de 1946 grünnt worrn is. Dat Sprüttenhuus steiht in Rulfsen.

 Verkehr 

Dör Raben löppt de Kreisstraat 44, de in’n Noorden över Eyndörp na Solzhusen geiht un in’n Süüdwesten över de Öörd Rulfsen, Soosdörp, Swimmbeck, Stimbeck un Hützel na Bissen. Von Soosdörp kummt een över de K 9 na Amelkusen an de Bundsstraat 209. Von de K 44 in Raben gaht in’n Oosten de K 20 af na de Landsstraat 234 un wieder na Wetzen un Örzen un in’n Süüdwesten de K 41 na Ebendörp.

De nächste Autobahn is de Autobahn 7 (Afsnidd Hamborg–Hannover). De Opfohrt 42 Ebendörp liggt so acht Kilometer in’n Westen von Raben an de L 212 un de Opfohrt 41 Äästörp acht Kilometer in’n Noordwesten an de K 5.

De nächste Bahnhoff is so bi 22 Kilometer wied weg in’n Noorden de Bahnhoff Winsen an de Bahnlien Hamborg–Hannover. De Bahnhoff Lümborg an de sülve Bahnlien liggt 24 Kilometer in’n Noordoosten. De Bahnhoff Wriel an de Bahnlien Ülzen–Langwedel is 26 Kilometer in’n Süden. Von 1913 bet 1975 hett dat ok op de Bahnlien Lümborg–Soltau Personenverkehr geven. De nächste Bahnhoff weer in disse Tied veer Kilometer in’n Süden in Soosdörp. Von 1906 bet 1970 hett dat in Eyndörp an de Bahnlien Winsen–Hützel ok en Bahnhoff mit Personenverkehr geven. De weer veer Kilometer wied weg in’n Noorden.

 Scholen 

De Kinner ut Raben gaht na de Grundschool Soosdörp.

 Footnoten 

 Weblenken 

Kategorie:Oort
Kategorie:Landkreis Lümborg